Праз дзень дайшла вестка, што самалёт разбіўся ў гарах. Гэта мела вялікі рэзананс, так што прылятаў у часць, дзе служыў Васіль Худзік, надзвычай вядомы журналіст-міжнароднік Аляксандр Каверзнеў, які здымаў дакументальны фільм “Афганскі дзённік”. Васілю Гаўрылавічу давялося не толькі пабачыць чалавека, рэпартажы якога з афганскай зямлі глядзелі і чакалі жыхары СССР, але і дапамагаць здымачнай групе. Дарэчы, гэта была апошняя камандзіроўка Каверзнева, які быў атручаны ў Афганістане і памёр праз колькі дзён пасля вяртання дамоў.